[{"text_idx": "#000007", "text": "Bedyddio ydi\u2019r cam cyntaf mewn taith ryfeddol efo Duw, rhieni, cyfeillion, teulu, a\u2019r eglwys. Dyma gychwyn oes gyfan o ddarganfod mwy am gariad, ffydd agobaith \u2013 amser arbennig i\u2019w ddathlu."}, {"text_idx": "#000008", "text": "Gallwch holi\u2019r gweinidog, blaenor, neu eraill yn eich capel lleol yngly\u0302n a\u0302 chael bedyddio eich plentyn. Bydd y gweinidog yn sgwrsio efo chi yngly\u0302n a\u0302 beth all bedydd ei olygu i chi a\u2019ch teulu."}, {"text_idx": "#000010", "text": "Bydd eich plentyn yn cael ei b/fedyddio efo dw\u0302r. Bydd pethau pwysig eraill yn digwydd yn y gwasanaeth:"}, {"text_idx": "#000014", "text": "Fel arfer bydd y bedydd yn digwydd ar ddyddiad cyfleus i bawb, fel rhan o wasanaeth ar y Sul, efo teulu\u2019r eglwys yn bresennol. Mae hwn yn ddiwrnod arbennig iawn!"}, {"text_idx": "#000015", "text": "Gallwch wahodd eich teulu a\u2019ch ffrindiau i\u2019r gwasanaeth, a bydd teulu\u2019r eglwys hefyd yn bresennol, yn ymuno efo chi a\u2019ch gwesteion mewn gweddi a chefnogaeth ar gyfer y daith ryfeddol sy o\u2019ch blaen."}, {"text_idx": "#000016", "text": "Mae eich plentyn yn werthfawr iawn i chi, ac yn werthfawr i Dduw. Rydych chi eisiau\u2019r gorau posibl i\u2019ch plentyn, ac mae Duw eisiau hynny hefyd."}, {"text_idx": "#000017", "text": "Rhoi diolch i Dduw am ryfeddod eich plentyn, a gofyn am ei ddoethineb a\u2019i gymorth i chi fel rhiant, sydd wrth graidd bedyddio. Rydych yn mynegi eich gobeithion dros eich plentyn, ac yn ei ch/ gyflwyno i dyfu i fyny o fewn teulu\u2019r eglwys fyd-eang."}, {"text_idx": "#000019", "text": "Mae gwahoddiad cynnes i chi a\u2019ch teulu ddod i\u2019r capel unrhyw adeg. Bydd y capel yn cadw mewn cysylltiad efo chi os ydych yn hapus iddynt wneud hynny. Os ydych yn symud ty\u0302, bydd capel arall yn eich ardal newydd \u2013 mae\u2019r eglwys bob amser yno ar eich cyfer."}, {"text_idx": "#000020", "text": "Bydd rhai gwasanaethau arbennig o addas i deuluoedd a phlant \u2013 Oedfa Deulu, Oedfa Ddiolchgarwch neu Nadolig. Holwch eich gweinidog pryd fyddai\u2019r amser gorau i ddod i\u2019r capel efo\u2019ch plentyn."}, {"text_idx": "#000021", "text": "Cofiwch hefyd am weithgareddau plant yn eich capel \u2013 Clwb ganol wythnos ac ysgol Sul. Yma gall eich plentyn fwynhau dysgu am bethau\u2019r ffydd mewn awyrgylch hwyliog, cefnogol, wrth ddod i adnabod teulu\u2019r eglwys yn lleol."}]